
R E F E R A T 

Privind aprobarea Studiului de Fezabilitate pentru „Reabilitarea infrastructurii la reţeaua de transport în comun cu tramvaiul în municipiul Timişoara”

Transportul cu tramvaiul în municipiul Timişoara, gestionată de Regia Autonomă de Transport Timişoara, are  o deosebită importanţă  dat fiind faptul că, în prezent, se înregistrează anual un număr de aproximativ 52 milioane de călători transportaţi cu tramvaiul – reprezentând aprox. 58 % din totalul de călători.
Transportul  cu tramvaiul îndeplineşte cerinţa de asigurarea a capacităţii de transport călători, în condiţiile unui consum specific redus, a unei viteze de exploatare şi siguranţe sporite. Soluţia de transport public cu tramvaiul asigură preluarea fluxurilor de călători în condiţiile unor consumuri energetice cu 56% mai reduse decât autobuzele şi a unor cheltuieli de exploatare cu 30% mai scăzute, fapt care justifică investiţiile în reabilitarea liniilor de tramvai existente. De asemenea, prin reabilitarea liniei de tramvai se realizează şi reglementarea instalaţiilor subterane afectate. 

În acest moment,  deficienţele acumulate în timp şi exploatarea în continuare a  liniilor învechite din punct de vedere tehnic determină producerea de zgomote şi vibraţii care conduc inevitabil la deteriorarea tramvaielor, a perimetrului liniei, a drumurilor şi podurilor dar şi a clădirilor din vecinătatea  liniilor. În cazul neintervenţiei pentru reabilitarea liniei cale de tramvai,  consecinţele care trebuie luate în calcul sunt: creşterea în continuare a întreruperilor de circulaţie pentru remedieri, creşterea numărului de deraieri şi deranjamente, creşterea numărului de personal de întreţinere şi revizie a tramvaielor dar şi imposibilitatea introducerii de tramvaie moderne în circulaţie. 
Potrivit Proiectului IPROTIM nr. 50011/080, privind Studiul de Fezabilitate pentru „Reabilitarea infrastructurii la reţeaua de transport în comun cu tramvaiul în municipiul Timişoara”, propunem  promovarea  acestui obiectiv de investiţii în scopul accesării fondurilor structurale ale Uniunii Europene, necesare finanţării lucrărilor de reabilitare a  reţelelor de tramvai aflate în funcţiune în Municipiul Timişoara. Lungimea reţelelor de tramvai propuse pentru reabilitare în cadrul acestui proiect este de 36,82 km linie cale simplă tramvai.

Traseele care urmează să fie reabilitate în cadrul proiectului sunt:

Traseul 1
- Strada Ştefan cel Mare
Traseul 2
- Calea Stan Vidrighin
Traseul 3 
- Calea Buziaşului
Traseul 4
- B-dul Cetăţii

Traseul 5
- Calea Bogdăneştilor

Traseul 6 
- Aleea Avram Imbroane, str. Spitalul Nou

Traseul 7 
- Strada Ana Ipătescu, strada Victor Hugo, strada Aluniş, strada Drubeta

Traseul 8 
- Strada Ardealul

Traseul 9
- Strada Ioan Slavici

Traseul 10
- Strada Polonă

Costul total al investiţiei, potrivit Devizului General este de 288.580.000 lei RON, din care lucrări C+M în valoare de 258.556.111,45 lei RON.

Costurile realizării investiţiei sunt:


	Costul investiţiei
	 2.231.396 EURO/km

	Costul C+M
	1.999.250 EURO/km

	Costul lucrărilor de linie cale tramvai
	1.202.543 EURO/km 

	Costul lucrărilor de reglementare reţele subterane şi supraterane
	485.644 EURO/km

	Costul cheltuielilor pentru proiectare
	16.158 EURO/km 


Finanţarea investiţiei se va realiza din  Fonduri structurale ale Uniunii Europene (85%), surse din bugetul de stat (13%), surse din bugetul local (2%) şi TVA –acoperit din bugetul local, după cum urmează:

Valoarea totală a investiţiei:

97.770.400 EURO, din care:

69.836.000 EURO fonduri Uniunea Europeană

10.680.800 EURO fonduri Bugetul de Stat

  1.643.200 EURO fonduri Bugetul Local

15.610.400 EURO TVA fonduri Bugetul local

Durata de realizare a lucrărilor este  prevăzută  pe o perioadă de 5 ani.
Având în vedere cele expuse mai sus, solicitarea Regiei Autonome de Transport Timişoara   cu nr. RE92006-323/04.12.2006 precum şi Hotărârea Consiliului de Administraţie al Regiei Autonome de Transport Timişoara  din 29.11.2006 propunem aprobarea Studiului de Fezabilitate „Reabilitarea infrastructurii la reţeaua de transport în comun cu tramvaiul în municipiul Timişoara”, potrivit Proiectului IPROTIM nr. 50011/080, cu principalii indicatori tehnico – economici care stau la baza obiectivului de investiţii.

Indicatorii tehnico-economici ai investiţiei 
„Reabilitarea infrastructurii la reţeaua de transport în comun cu tramvaiul în municipiul Timişoara”
Denumirea obiectivului de investiţii: „Reabilitarea infrastructurii la reţeaua de transport în comun cu tramvaiul în municipiul Timişoara”
Amplasament:  Municipiul Timişoara, pe următoarele trasee:

Traseul 1
- Strada Ştefan cel Mare

Traseul 2
- Calea Stan Vidrighin

Traseul 3 
- Calea Buziaşului

Traseul 4
- B-dul Cetăţii

Traseul 5
- Calea Bogdăneştilor

Traseul 6 
- Aleea Avram Imbroane, str. Spitalul Nou

Traseul 7 
- Strada Ana Ipătescu, strada Victor Hugo, strada Aluniş, strada Drubeta

Traseul 8 
- Strada Ardealul

Traseul 9
- Strada Ioan Slavici

Traseul 10
- Strada Polonă
Ordonator principal de credite:
- Fonduri Structurale ale Uniunii Europene

- Bugetul  local al Municipiului Timişoara
Persoane juridică achizitoare:

Primăria Municipiului Timişoara

Valoarea totală a investiţiei: 

288.580.000 RON / 82.160.000 EURO fără TVA din care :


C+M: 258.556.111,45 RON / 73.612.376,55 EURO fără TVA

Durata de realizare a investiţiei: 

Realizarea lucrărilor va fi prevăzută pe o perioadă de 60 luni.
Finanţarea investiţiei: 
Fonduri structurale ale Uniunii Europene (85%), surse din bugetul de stat (13%), surse din bugetul local (2%), TVA – fonduri acoperite din bugetul local, după cum urmează:

Valoarea totală a investiţiei:

97.770.400 EURO, din care:

69.836.000 EURO fonduri Uniunea Europeană

10.680.800 EURO fonduri Bugetul de Stat

  1.643.200 EURO fonduri Bugetul Local

15.610.400 EURO TVA fonduri Bugetul local

